Stilistët amerikanë po përpiqen të rrisin prodhimin vendas në industrinë e veshjeve
Kjo prirje vjen nga kërkesa në rritje nga konsumatorët, për veshje të prodhuara në SHBA
Për dekada me rradhë, kompanitë amerikane, mes tyre edhe industria e tekstileve, kanë zhvendosur prodhimin e tyre jashtë vendit, ku krahu i punës dhe kostot të tjera të kësaj industrie kushtojnë më pak. Por specialistët e modës në Shtetet e Bashkuara thonë se disa stilistë amerikanë po e zhvendosin prodhimin e industrisë së veshjeve sërish në Shtetet e Bashkuara pasi ka një kërkesë në rritje nga konsumatorët, për veshje të prodhuara në Shtetet e Bashkuara. Në Kaliforninë jugore, më shumë se 150 mijë njerëz punojnë në industrinë e veshjeve. ë Ajo thotë se janë shtuar stilistët që krijojnë veshje në Shtetet e Bashkuara e që plotësojnë kërkesat e konsumatorit. Disa amerikanë duan gjithashtu të blejnë mallra amerikanë për të ndihmuar ekonominë vendase. Kathleen Hudak është një prej tyre. Konsumatorët jashtë vendit gjithashtu shohin për markat ku shkruhet “Prodhim i Shteteve të Bashkuara të Amerikës”. Bryan Kang, president i dyqanit të Los Angelosit “Rhapsody Clothing” shpjegon arsyet. Bryan Kang thotë se ai ka transferuar shumë nga prodhimet e tij nga Amerika Latine apo Kina sërish në Shtetet e Bashkuara, ndonëse i ka kushtuar rreth 10 apo 20 për qind më shtrenjtë prodhimi i artikujve të veçantë. Lonnie Kane, president i firmës Karen Kane prodhon shumicën e artikujve të tij në Kinë. Por ai thotë se tani ka më pak dallim në çmimin e produkteve që prodhohen në Kinë apo në Shtetet e Bashkuar pasi edhe në Kinë po shtrenjtohet prodhimi. Lonnie Kane dhe amerikanë të tjerë që janë përfshirë në industrinë e veshjeve thonë se procesi i prodhimit në vend është më i lehtë ka cilësi më të mirë. Frank Doroff është zëvendës kryetar i departamentit të veshjeve për dyqanin e shitjeve me pakicë Bloomingdale. Por ende, shumë veshje bëhen jashtë Shteteve të Bashkuara dhe Lonnie Kane thotë se disa lloj veshjesh nuk mund të bëhen kurrë këtu. Nëse prodhimi në Kinë shtrenjtohet, specialistë e industrisë thonë se industria e veshjeve thjesht do të zhvendoset në vendet me kosto më të ulët si Bangladeshi apo Kamboxhia.